शीर्षक: लॉकडाऊनमध्ये अमित शहा कुठे आहेत? उद्धव ठाकरे यांच्यावर विचारलेल्या प्रश्नावर संजय राऊत यांचं उत्तर\nवरील काल्पनिक लेखाचे शीर्षक दिल्यास, लेखाची कल्पना करा.\n
YouTube पोस्ट समाप्त, 1

संजय राऊत यांच्या मुलाखतीचा संपादित अंश -   

बुधवारी महाविकास आघाडीच्या तीनही पक्षाच्या नेत्यांनी पत्रकार परिषद घेऊन विरोधी पक्षनेते देवेंद्र फडणवीस यांच्या आरोपांना उत्तरं दिली. इतके दिवस ते आरोप करतायेत तेव्हा कोणीही त्याला उत्तरं द्यायला समोर आलं नाही. मग आता का देवेंद्र फडणवीस जे बोलतायेत ते लोकांना पटू लागलंय ही भीती सरकारला वाटतेय का?

अशी काही भीती वगैरे वाटत नाही. महाराष्ट्र एका संकटातून जात आहे. सरकार कोणाचही असो, महाराष्ट्र आपल्या सर्वांचा आहे. देवेंद्र फडणवीस हे राज्याचे मुख्यमंत्री होते त्यांना समजलं पाहिजे. अशा संकटात सरकारच्या खांद्याला खांदा लावून विरोधी पक्षांनीही काम केलं पाहिजे. पण असं होत नाहीये. पण इथे होतय उलटंच..! केंद्र आणि राज्याचे काही आक्षेप असतील. तर विरोधी पक्षाने अशावेळी राज्याच्या बाजूने केंद्राकडे भूमिका मांडली पाहीजे. पहिल्यांदाच विरोधी पक्ष महाराष्ट्राच्या विरोधात भूमिका मांडतोय हे दुर्दैव आहे. वित्तीय केंद्र हे गुजरातला नेलं तर ते गुजरातमध्ये नेणं कसं योग्य आहे हे समर्थन विरोधी पक्ष करतोय. या विरोधी पक्षाला महाराष्ट्रद्रोही म्हणणं हे मला व्यक्तिशः पटत नाही. पण लोकांच्या मनातला संताप समजून घेतला पाहिजे.

तुम्ही केंद्राच्या वादाचा मुद्दा मांडला यामध्ये मुख्यमंत्री उद्धव ठाकरे यांना एकटं पाडण्याचा प्रयत्न केला जातोय असं वाटतय?

उध्दव ठाकरे काही एकटे नाहीयेत आणि कोण पाडणार त्यांना एकटं? विरोधी पक्ष..? विरोधी पक्षच आता क्वारंटाईन झालेला आहे. तेच एकटे पडले आहेत. सातत्याने महाराष्ट्र विरोधी भूमिकेमुळे जनतेचा त्यांच्यावरचा विश्वास उडालेला आहे. त्यांच्या आमदारांचा त्यांच्यावर विश्वास राहिलेला नाही. अशावेळी उध्दव ठाकरे एकटे पडलेले नाहीत. त्यांच्याबरोबर तीन प्रमुख पक्ष काम करतायेत.

पण हे प्रमुख पक्ष कुठे दिसत नाहीत. सरकारवर टीका झाली तर त्यांना उत्तर देण्याची जबाबदारी फक्त संजय राऊतांची आहे का? बाकी दोन पक्ष का समोर येऊन बोलत नाहीत?

काल तीन पक्षांच्या नेत्यांनी पत्रकार परिषद घेतली ना... त्याला उत्तरं दिली. महाराष्ट्राच्या मुख्यमंत्र्यांना नीट काम करता आलं पाहिजे त्यासाठी उध्दव ठाकरेंच्या भोवती तटबंदी उभी केली आहे. ते स्वतंत्रपणे काम करतायेत. निर्णय घेतायेत. आम्ही सर्व ते निर्णय अमलात आणतोय. हीच भूमिका सर्व पक्षांची आहे. 

तुम्ही म्हणताय तटबंदी उभी केली पण...